Χριστιανική ταινία «Το Κόμμα δεν έχει πει την τελευταία λέξη»

## **Εισαγωγή**

### **Χριστιανική ταινία «Το Κόμμα δεν έχει πει την τελευταία λέξη» Ακλόνητες αποδείξεις των διώξεων χριστιανών από το Κινεζικό Κομμουνιστικό Κόμμα**

Η Λι Μινγκάι είναι χριστιανή στην ηπειρωτική Κίνα. Είναι μια γυναίκα με ακέραιο χαρακτήρα, η οποία σέβεται τα πεθερικά της, βοηθά τον σύζυγό της και διαπαιδαγωγεί το παιδί της κι έχει μια ευτυχισμένη και αρμονική οικογένεια. Στην Κίνα, ωστόσο, όπου τον έλεγχο ασκεί ο αθεϊσμός, η κινεζική κομμουνιστική κυβέρνηση συλλαμβάνει διαρκώς με τη βία και καταδιώκει ανθρώπους που πιστεύουν στον Θεό. Το 2006, η Λι Μινγκάι συνελήφθη και της επιβλήθηκε πρόστιμο εξαιτίας της πίστης της στον Θεό. Αφού η Λι Μινγκάι επέστρεψε στην οικία της, η κινεζική κομμουνιστική αστυνομία απειλούσε συχνά και εκφόβιζε τόσο την ίδια, όσο και την οικογένειά της και προσπαθούσε να αποτρέψει τη Λι από το να συνεχίσει την πίστη της στον Θεό. Μια μέρα, ενώ η Λι Μινγκάι ήταν εκτός σπιτιού και είχε κάποια συνάντηση, κάποιος πληροφοριοδότης την κατήγγειλε. Η αστυνομία πήγε στην οικία της Λι Μινγκάι προσπαθώντας να την συλλάβει. Εκείνη αναγκάστηκε να εγκαταλείψει την οικία της και από εκείνη τη στιγμή ξεκίνησε μια ζωή κατά την οποία κρύβεται από μέρος σε μέρος και τρέπεται σε φυγή από το σπίτι της. Η κινεζική κομμουνιστική αστυνομία εξακολουθεί να μην την αφήνει σε ησυχία, κάνοντας διαρκώς περιπολία έξω από το σπίτι της και περιμένοντας μια ευκαιρία για να τη συλλάβει. Ένα βράδυ, η Λι Μινγκάι μπαίνει κρυφά στο σπίτι της για να δει την οικογένειά της, μα σχεδόν αμέσως η αστυνομία σπεύδει να τη συλλάβει. Ευτυχώς κάποιος την προειδοποιεί και η Λι γλιτώνει τον όλεθρο. Τρία χρόνια αργότερα, ενώ η Λι Μινγκάι κάνει πράξη την πίστη της και κάνει το καθήκον της μακριά από το σπίτι της, η κινεζική κομμουνιστική αστυνομία την ακολουθεί και τη συλλαμβάνει. Η κινεζική κομμουνιστική αστυνομία υποβάλει τη Λι Μινγκάι σε απάνθρωπα βασανιστήρια και μαρτύρια και χρησιμοποιεί τη στοργή της για την οικογένειάς της, ώστε να προσπαθήσει να τη δελεάσει. Χρησιμοποιούν απειλές όπως τη στέρηση του δικαιώματος του παιδιού της να πηγαίνει στο σχολείο και τον αποκλεισμό μελλοντικής πρόσβασης που ίσως είχε το παιδί σε θέσεις εργασίας στην κυβέρνηση, προσπαθώντας να την εξαναγκάσουν να εγκαταλείψει την πίστη της στον Θεό, να προδώσει τους ηγέτες της εκκλησίας και να κοινοποιήσει τα οικονομικά της εκκλησίας. Κατά το διάστημα αυτό, η Λι Μινγκάι προσεύχεται στον Θεό κι εναποθέτει την πίστη της σ’ Αυτόν. Στα λόγια του Θεού βρίσκει διαφώτιση και καθοδήγηση. Υπομένει τα βασανιστήρια και το μαρτύριο της κινεζικής κομμουνιστής αστυνομίας, δεν ξεγελιέται από τα κόλπα του Σατανά και αποφασίζει να μην προδώσει τον Θεό. Καταθέτει σταθερά μαρτυρία για τον Θεό. Η ανάκριση της κινεζικής κομμουνιστικής αστυνομίας δεν αποφέρει καρπούς και οι αστυνομικοί εκνευρίζονται λόγω του εξευτελισμού τους. Οδηγούν τη Λι Μινγκάι ντυμένη με ρούχα κρατούμενης στο σπίτι της στο χωριό, διαπομπεύοντάς την, ώστε να την δουν όλοι. Το κάνουν αυτό προκειμένου να την ντροπιάσουν κι ύστερα να προσπαθήσουν να πείσουν τα μέλη της οικογένειάς της να την βάλουν σε πειρασμό ώστε να προδώσει τον Θεό και να «πουλήσει» την εκκλησία. Η Λι Μινγκάι είναι ιδιαίτερα εξοργισμένη με το πώς οι Κινέζοι Κομμουνιστές αποδίδουν τις δυσκολίες της οικογένειάς της στην πίστη της στον Θεό. Πλημμυρισμένη από δικαιολογημένη αγανάκτηση, η Λι Μινγκάι φέρνει θυμωμένη στο φως τη μοχθηρή πραγματικότητα του πώς η κινεζική κομμουνιστική κυβέρνηση συλλαμβάνει και καταδιώκει τους χριστιανούς. Δηλώνει πως αυτός που καταστρέφει στ’ αλήθεια τις οικογένειες των χριστιανών είναι η κινεζική κομμουνιστική κυβέρνηση, η οποία αποτελεί τον αρχι-εγκληματία, ο οποίος φέρνει στους ανθρώπους κάθε είδος συμφοράς. Έτσι, προσφέρει μια ολοκληρωτική και ντροπιαστική ήττα στους Κινέζους Κομμουνιστές.